Richard wa Chichester

Richard wa Chichester (1197 - Dover, 3 Aprili 1253) alikuwa askofu wa Uingereza ambaye alipigania adhimisho la ekaristi lifanyike kwa heshima, sakramenti zitolewe bure kwa waamini na makasisi washike vema useja kwa ajili ya ufalme wa mbinguni.

Papa Urban IV alimtangaza kuwa mtakatifu tarehe 22 Januari 1262.

Sikukuu yake huadhimishwa tarehe ya kifo chakeMartyrologium Romanum.

Maisha
Kijana
Ujanani alitakiwa kufanya kazi nzito ili kutegemeza familia yake. Baadaye aliweza kwenda masomoni kwenye chuo kikuu cha Oxford, chini ya Edmund Rich na Grosseteste, halafu Paris (Ufaransa) na Bologna (Italia).

Katibu mkuu wa jimbo
Akiwa na umri wa miaka 38 akarudi Oxford, alipochaguliwa mara awe gombera wa chuo kikuu, lakini mwaka 1237 mwalimu wake wa zamani Rich, kisha kuchaguliwa Askofu mkuu wa Canterbury, alimtaka awe katibu mkuu wa jimbo lake; katika kazi hiyo alijitokeza katika jitihada za kurekebisha mwenendo wa mapadri na kupinga uvamizi wa serikali katika mamlaka ya Kanisa.

Padri
Aliposhuhudia kifo cha askofu wake huko Soissy, Ufaransa, mwaka 1240, na kuachiwa kikombe cha Misa kama urithi, aliamua kuingia upadri akaenda kusomea teolojia miaka miwili kwa Wadominiko wa Orléans.

Baada ya kupadirishwa mwaka 1242 akiwa na miaka 45, akarudi Uingereza na kufanya kazi ya paroko Charing na Deal (mkoa wa Kent), lakini akarejeshwa mapema katika ukatibu mkuu.

Askofu
Mwaka 1244 alichaguliwa na maaskofu kuongoza jimbo la Chichester, lakini mfalme Henry II alimtaka Richard Passelewe, hivyo akazuia mali na mapato ya jimbo.

Papa Inosenti IV alipoombwa usuluhisho alimtibithisha na kumweka wakfu mwaka 1245 huko Lyons.

Askofu mpya aliporudi Chichester, alilazimika kuishi kifukara katika nyumba ya paroko wa Tarring (Sussex), akifanya kazi za mikono na kutembelea jimbo lote kwa miguu. Miaka miwili baadaye mfalme Henry III alilazimishwa na Papa kulirudishia jimbo mali zote.

Matendo ya upendo
Richard alikuwa mkarimu sana kwa fukara na mpole kwa wakosefu https://www.santiebeati.it/dettaglio/48300. Alitunga sheria za jimbo, ambazo zinadumu hadi leo, kuhusu masuala mbalimbali.

Kifo
Akiwa Dover ili kumjengea kanisa hayati mwalimu wake Edmund Rich, aliugua sana akafa tarehe 3 Aprili 1253.

Sala yake
Asante kwako, Bwana wangu Yesu Kristo, kwa fadhili zote ulizonistahilia.

Kwa mateso na matusi yote uliyoyavumilia kwa ajili yangu.

Mkombozi, rafiki na kaka mwenye huruma nyingi,
naomba niweze kukufahamu wazi zaidi, kukupenda kwa hisani zaidi,
kukufuata kwa karibu zaidi, siku kwa siku.

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko

Marejeo



 Butler, Alban.  Lives of the Saints.  Tan Books and Publishers: Rockford, 1955
  -subscription required.













 West Sussex County Council A Day To Show You're Proud Of Sussex accessed on 25 Agosti 2007

Viungo vya nje
 Biography of St Richard of Chichester from Catholic Online
 St. Richard de Wyche from Catholic Encyclopedia
 St. Richard, Bishop and Confessor from The Lives of the Saints by Alban Butler
 St Richard's RC Parish, Chichester 
 The Parish Church of St Richard, Aldwick  in memory of St Richard, Bishop of Chichester 1244-1253

Jamii:Waliozaliwa 1197
Jamii:Waliofariki 1253
Jamii:Maaskofu Wakatoliki
Jamii:Watakatifu wa Uingereza